stanford-oval/wikipedia huggingface dataset:
Ben Briscoe

Ben Briscoe (1934 Killiney – 10. heinäkuuta 2023 Dublin) oli irlantilainen Fianna Fáil -puolueen poliitikko. Hän istui Irlannin alahuoneen, Dáil Éireannin jäsenenä vuosina 1965–2002 ja oli Dublinin Lord Mayor vuosina 1988–1989.
Briscoe syntyi poliitikko Robert Briscoen ja Lillian Briscoen nuorimpana poikana. Hänellä oli kaksi nuorempaa siskoa, yksi vanhempi sisko ja kolme vanhempaa veljeä. Briscoe opiskeli St Andrew's Collegessa ja oli nuorena lupaava nyrkkeilijä. Hän oli muun muassa Dublinin kreivikunnan nyrkkeilymestaruuden voittaja vuonna 1949 ja tuli Irlannin-mestaruuskilpailussa toiseksi George Hassetin jälkeen. Briscoe nyrkkeili myös Royal College of Surgeons in Irelandin joukkueessa. Vuonna 1955 hän muutti Englantiin, jossa hän työskenteli Marks & Spencerin palveluksessa Lontoossa ja muissa kaupungeissa. Hänet kutsuttiin kuitenkin myöhemmin vuonna 1955 armeijan lääkintäjoukkoihin. Briscoe palasi Irlantiin vuonna 1961 ja aloitti työskentelyn purukumiyhtiön palveluksessa Kildaressa.
Briscoe oli Dublinin kaupunginvaltuuston jäsen vuosina 1967–1999. Hän aloitti prosessin Freedom of the Cityn myöntämisestä Nelson Mandelalle välittömästi Dublinin Lord Mayoriksi valintansa (1988) jälkeen. Briscoe oli alun perin Charles Haugheyn kannattaja, mutta päätyi vaatimaan tämän eroa. Vuonna 1988 Briscoe kutsuttiin vieraaksi Roomaan Charles Houbenin autuaaksi julistamista varten. Irlannin alahuoneessa Briscoe istui, kunnes päätti jättää osallistumatta vuoden 2002 vaaleihin. Tämän jälkeen hän asui perheensä kanssa Kildaren kreivikunnassa. Briscoe oli juutalainen ja kuului isänsä, Mervyn Taylorin ja Alan Shatterin ohella tunnetuimpiin juutalaistaustaisiin irlantilaispoliitikkoihin. Briscoe kuoli Connollyn sairaalassa Dublinin Blanchardstownissa heinäkuussa 2023. Hänellä oli vaimo Carol sekä neljä lasta.
Un muro de silencio

| Un muro de silencio |
| --- | --- |

Ohjaaja:  Lita Stantic
Käsikirjoittaja:  Lita Stantic Graciela Maglie Gabriela Massuh
Tuottaja:  Pablo Rovito Dolly Pussi
Säveltäjä:  Néstor Marconi
Kuvaaja:  Félix Monti
Leikkaaja:  Juan Carlos Macías
Pääosat:  Vanessa Redgrave
Valmistustiedot
Valmistusmaa:  Argentiina Meksiko Yhdistynyt kuningaskunta
Tuotantoyhtiö:  Aleph Producciones S.A. Channel 4 Television Corporation Instituto Mexicano de Cinematografía
Ensi-ilta:   10. kesäkuuta 1993
Kesto:  107 minuuttia
Alkuperäiskieli:  espanja
Aiheesta muualla
IMDb 
AllMovie
Infobox OKNimi-testi OK: 
Un muro de silencio (kansainvälisiltä nimiltään A Wall of Silence tai Black Flowers) on vuonna 1993 ensi-iltansa saanut Lita Stanticin ohjaama argentiinalais-meksikolais-brittiläinen poliittinen draamaelokuva, jonka pääosassa on Vanessa Redgrave. Un muro de silencio on ohjaaja Stanticin ensimmäinen ohjaama pitkä elokuva.
Juoni

Un muro de silencio kertoo brittiläisestä elokuvantekijästä Kate Bensonista (Vanessa Redgrave), joka on tullut Argentiinaan elokuva-aiheen perässä. Hän haluaisi elokuvata Silvia Cassinin (Ofelia Medina) kokemuksia, kun tämän aviomiehestä, poliittisesta aktivistista, tuli ”yksi kadonneista” sotilasdiktatuurin aikana.
Näyttelijät

| 0 | 1 | 2 |
| --- | --- | --- |
|  Vanessa Redgrave  | … |  Kate Benson   |
|  Ofelia Medina  | … |  Silvia Cassini   |
|  Lautaro Murúa  | … |  Bruno Tealdi   |
|  Soledad Villamil  | … |  Ana-Laura   |
|  Julio Chávez  | … |  Julio-Patricio   |
Tuotanto

Ohjaaja Lita Stantic sai idean Un muro de silencio -elokuvasta vuonna 1986. Elokuva kuvattiin Argentiinan Buenos Airesissa vuonna 1992. Un muro de silencion tuotantoyhtiöinä olivat Aleph Producciones S.A., Channel 4 Television Corporation ja Instituto Mexicano de Cinematografía.
Julkaisu ja vastaanotto

Un muro de silencio sai ensi-iltansa Argentiinassa 10. kesäkuuta 1993. Elokuva esitettiin Toronton elokuvajuhlilla 10. syyskuuta 1993. Lokakuussa 1993 elokuva esitettiin myös Chicagon elokuvajuhlilla. Meksikon ensi-ilta oli 31. toukokuuta 1994. Ilmestyessään Un muro de silencio sai yleisesti hyvän vastaanoton elokuvakriitikoilta; se oli menestys etenkin argentiinalaisten elokuvakriitikoiden keskuudessa. Lisäksi Redgraven roolisuoritus sai ylistävät arvostelut. Un muro de silencio julkaistiin DVD:nä 15. tammikuuta 2007.
Palkinnot ja ehdokkuudet

| Palkinnot ja ehdokkuudet> Palkinto | Palkinnot ja ehdokkuudet> Kategoria | Palkinnot ja ehdokkuudet> Ehdokas | Palkinnot ja ehdokkuudet> Tulos |
| --- | --- | --- | --- |
| Argentinean Film Critics Association -palkinto | Paras alkuperäinen käsikirjoitus | Lita Stantic Graciela Maglie Gabriela Massuh | Voitto |
| Argentinean Film Critics Association -palkinto | Paras naispääosa | Vanessa Redgrave | Ehdokkuus |
| Argentinean Film Critics Association -palkinto | Paras ensimmäinen elokuva | Lita Stantic | Ehdokkuus |
Aiheesta muualla

Un muro de silencio Internet Movie Databasessa (englanniksi)
Un muro de silencio AllMoviessa. (englanniksi)
The GazettE

| The Gazette |
| --- | --- |

 the Gazette
Tiedot
Toiminnassa:  2002–
Tyylilaji:  Visual kei
Kotipaikka:   Japani
Laulukieli:  Japani, englanti
Jäsenet:  Ruki (ルキ), Laulu   Uruha (麗), Kitara   Aoi (葵), Kitara   Kai (戒), Rummut  
Entiset jäsenet:  Yune, Rummut   Reita (れいた), Basso  
Levy-yhtiö:  PS Company, 2003–   King Records, 2005–   Matina, 2002–2003  
Aiheesta muualla
Kotisivut
Infobox OKNimi-testi OK: 
The GazettE, aiemmin "Gazette" (jap.  ガゼット, Gazetto) on japanilainen visual kei -yhtye, joka on perustettu vuonna 2002. Yhtye muutti nimensä kirjoitustavan Gazettesta the GazettE:ksi vuonna 2006 ilmestyneen albumin NIL myötä. Nimenvaihdoksen syynä on yhtyeen halu saada kirjoitettu nimi näyttämään logolta.
The GazettEn musiikki on sekoitus erilaisia musiikkityylejä: kappaleista löytyy vaikutteita niin popista, hiphopista, funkysta, punkrockista kuin nu-metalistakin. Pääasiallisesti he ovat kuitenkin rock-yhtye ja heidän musiikistaan käytetään usein nimitystä "gazerock". Japanilaisen FOOL's MATE -lehden haastattelussa GazettEn jäsenet ovat maininneet visual kei -yhtye LUNA SEAn ja X Japanin yhtyeksi, joita he kunnioittavat.
Yhtyeen historia

Maaliskuussa 2002, Ruki, Uruha, ja Reita, Aoi ja Yune perustivat bändin nimellä Gazette. Levy-yhtiö Matinan kirjoille päästyään he julkaisivat ensimmäisen singlensä ”Wakaremichi”, jonka musiikkivideo julkaistiin saman vuoden huhtikuussa. Marraskuuhun mennessä he olivat julkaisseet kaksi muuta singleä ja toisen musiikkivideonsa.
Alkuvuodesta 2003 yhtyeen rumpali Yune erosi ja hänet korvattiin nykyisellä rumpalilla Kailla. Pian sen jälkeen bändi allekirjoitti sopimuksen PS Company labelin kanssa, ja toukokuussa he julkaisivat ensimmäisen EP:nsä nimeltä "Cockayne Soup". He aloittivat ensimmäisen kiertueensa Hanamuke-nimisen bändin kanssa ja kiertueen aikana bändit tekivät yhdessä kaksi laulua, mistä seurasi toinen kiertue vidollin kanssa. Sen jälkeen bändit esiteltiin yhdessä Marraskuun Cure -lehdessä, joka keskittyy visual kei -bändeihin. Joulukuun alussa the GazettE konsertoi yhdessä Deadmanin kanssa. 28. Joulukuuta bändi esiintyi Fool’s Mate lehden Beaty-fool’s-festivaaleilla, joka myös julkaistiin DVD:nä.
16. tammikuuta vuonna 2004 bändi levytti sooloesiintymisen Shibuya-Ax:ssä. Esiintyminen myös julkaistiin DVD:llä nimellä Tokyo saihan ~Judgement Day~. 30. maaliskuuta samana vuonna julkaistiin minialbumi "Madara", joka ylsi toiseksi Oriconin Indie-listalla. Madaraa seurasi toukokuussa DVD, joka sisälsi kuusi musiikkivideota, sekä ”Studiossa”-dokumentin. Samassa kuussa Gazette oli esitelty Shoxxin lehdessä Expert Rush III, katalogissa joka käsitteli itsenäisiä visual kei -artisteja. Toinen live-DVD, Heisei Banka, julkaistiin heinäkuussa. Loka- ja marraskuun aikana bändi oli kiertueella Kra- ja BIS-nimisten bändien kanssa. Heidän debyyttialbuminsa, DISORDER, julkaistiin lokakuussa ja pääsi sillä top 5:n joukkoon Oriconin listalla. Bändi vietti vuoden 2004 lopun ja vuoden 2005 ahkerasti kiertueilla, julkaisten samalla toisen minialbumin Gama:n syyskuussa. Vuoden 2005 joulukuussa bändi julkaisi ensimmäisen label-singlensä, Cassiksen.
Helmikuussa 2006 julkaistun, toisen täysmittaisen NIL-nimisen albumin myötä bändi muutti nimensä japanilaisista merkeistä länsimaisiin kirjaimiin. Samalle vuodelle he tekivät toiselle kiertueelle, jonka viimeinen konsertti, "Grand Finale", pidettiin Nippon Budokanissa. Heinäkuussa the GazettE esiintyi Beethovenhallessa, Bonnissa, Saksassa. Kyseinen tapahtuma oli heidän ensimmäinen Aasian ulkopuolinen konserttinsa, joka oli yhdistetty  paikallisen anime- ja mangatapahtuman Animagic:in kanssa.
Kolme uutta singleä julkaistiin pian, toisen studioalbumin STACKED RUBBISH:in perässä heinäkuussa 2007. Se ylsi toiseksi Oriconin listalla ensimmäisenä päivänä julkaisun jälkeen. Debyyttialbumia seurasi promootiokiertue heinäkuusta syyskuuhun 2007. Lokakuussa Gazette aloitti ensimmäisen Euroopan kiertueensa esiintyen Englannissa, Suomessa, Ranskassa ja Saksassa.
Jäsenet > Nykyinen kokoonpano

laulu: Ruki (ルキ), oikea nimi Takanori Matsumoto (松本　たかのり)) (s. 1. helmikuuta 1982 Kanagawassa). Soitti nuorempana rumpuja, mutta päätyi laulajaksi. Soittanut aikaisemmin bändeissä Mikoto, Ma'die Kusse ja Kar+te=zyanose.
kitara: Uruha (麗), oikea nimi Kouyou Takashima (高島 宏陽) (s. 9. kesäkuuta 1981 Kanagawassa)-. Tuntenut Reitan lapsesta asti. Soittanut aikaisemmin yhtyeissä Karasu, Ma'die Kusse ja Kar+te=zyAnose.
kitara: Aoi (葵), oikea nimi Yuu Shiroyama (城山　優) (s. 20. tammikuuta 1979 Miessä). Soittanut aikaisemmin yhtyeessä Artia.
rummut: Kai (戒), oikea nimi Yutaka Uke (うけ ゆたか) (s. 28. lokakuuta 1981 Tokushimassa). Soittanut aikaisemmin yhtyeessä Mareydi†Creia. Kai korvasi the GazettEsta lähteneen Yunen.
Jäsenet > Entiset jäsenet

Yune, rummut, Kuollut 28. joulukuuta 2022.
Reita (れいた), basso, oikea nimi Akira Suzuki (鈴木 亮) (s. 27. toukokuuta 1981 Kanagawassa). Tuntenut Uruhan lapsesta asti. Soittanut aikaisemmin yhtyeissä Karasu, Ma'die Kusse ja Kar+te=zyanose. Hän kuoli 15. huhtikuuta 2024.
Diskografia > Albumit

DISORDER (2004)
NIL (2006)
大日本異端芸者的脳味噌逆回転絶叫音源集 (Dainihon Itan Geishateki Nomiso Kaiten Zekkyo Ongenshu (2006)
STACKED RUBBISH (2007)
DIM (2009)
TRACES BEST OF 2005-2009 (2011)
TOXIC (2011)
DIVISION (2012)
BEAUTIFUL DEFORMITY (2013)
DOGMA (2015)
Ninth (2018)
Mass (2021)
Diskografia > Mini-albumit

COCKAYNE SOUP (2003)
悪友會～あくゆうかい～ Akyuukai (2003)
スペルマルガリィタ Super Margarita (2003)
犯行声明文 Hankou seimeibun (2003)
斑蠡～MADARA～ (2004)
蛾蟇 Gama (2005)
Diskografia > Singlet

別れ道 (Wakaremichi, 2002)
鬼畜教師（32才独身）の悩殺講座 (Kichiku Kyoushi (32-sai Dokushin) no nousatsu kouza, 2003)
午前０時のとらうまラジオ (Gozen 0-ji no Trauma Radio, 2003)
ザクロ型の憂鬱 舐～zetsu～ 未成年 (Zakurogata no yūutsu Zetsu Miseinen, 2004)
ザクロ型の憂鬱 (Zakurogata no yūutsu, 2004)
未成年 (Miseinen, 2004)
舐～zetsu～ (zetsu, 2004)
十四歳のナイフ (Juuyonsai no knife, 2004)
[reila] Lesson. G (2005)
[reila] Lesson. O (2005)
[reila] Lesson. D (2005)
チギレ (Chigire, 2005)
Cassis  (2006)
Cassis [A type] (2006)
Cassis [B type] (2006)
REGRET -Auditory Impression- (2006)
REGRET -Optical Impression- (2006)
Filth in the beauty -Optical Impression- (2006)
Filth in the beauty -Auditory Impression- (2006)
Hyena -Optical Impression- (2007)
Hyena -Auditory Impression- (2007)
紅蓮 (Guren) -Optical Impression- (2008)
紅蓮 (Guren) -Auditory Impression- (2008)
LEECH -Optical Impression- (2008)
LEECH -Auditory Impression- (2008)
DISTRESS AND COMA -Optical Impression- (2009)
DISTRESS AND COMA -Auditory Impression- (2009)
Before I Decay (2009)
SHIVER (2010)
RED -Opticial Impression- (2010)
RED -Auditory Impression- (2010)
Pledge -Auditory Impression- (2010)
Pledge -Opticial Impression A- (2010)
Pledge -Opticial Impression B- (2010)
VORTEX -Opticial Impression- (2011)
VORTEX -Auditory Impression- (2011)
Remember The Urge -Opticial Impression- (2011)
Remember The Urge -Auditory Impression- (2011)
FADELESS -Opticial Impression-- (2013)
FADELESS -Auditory Impression-- (2013)
Ugly (2015)
Undying (2016)
Diskografia > DVD:t

東京裁判 ～JUDGMENT DAY～ (Tokyo saihan ～JUDGMENT DAY～, 2004)
平成挽歌 (Heisei banka, 2004)
STANDING TOUR 2005 FINAL「M.R.D」 at 2005.4.17 渋谷公会堂 (STANDING TOUR 2005 FINAL「M.R.D」 at 2005.4.17 Shibuya kokaido, 2005)
Peace & Smile Carnival Tour 2005 ～笑顔でファッキュー～ Live DVD (2006) (esiintyjät: Miyavi, Kagrra,, Kra, alice nine., the GazettE)
Standing Live tour 2006「Nameless Liberty.Six Guns...」-TOUR FINAL-at BUDOKAN (2006)
Standing Live tour 2006「Nameless Liberty.Six Guns...」-TOUR FINAL-at BUDOKAN - (Limited Edition) (2006)
TOUR 2006-2007「DECOMPOSITION BEAUTY」FINAL Meaningless Art That People Showed AT YOKOHAMA ARENA (2007)
TOUR 2007-2008 STACKED RUBBISH　GRAND FINALE [REPEATED COUNTLESS ERROR] IN Kokuritsu Yoyogi Kyougi-jou (2008)
TOUR 2007-2008 STACKED RUBBISH　GRAND FINALE [REPEATED COUNTLESS ERROR] IN Kokuritsu Yoyogi Kyougi-jou (Limited Edition) (2008)
PS Company [10th Anniversary Concert Peace & Smile Carnival] -Regular Edition- (esiintyjät: Miyavi, Kagrra,, Kra, alice nine., the GazettE, SuG, SCREW) (2009)
PS Company [10th Anniversary Concert Peace & Smile Carnival] -Limited Edition- (esiintyjät: Miyavi, Kagrra,, Kra, alice nine., the GazettE, SuG, SCREW) (2009)
TOUR09 -DIM SCENE- FINAL AT SAITAMA SUPER ARENA [Limited Edition] (2009)
THE NAMELESS LIBERTY AT 10.12.26 TOKYO DOME [Regular Edition] (2011)
THE NAMELESS LIBERTY AT 10.12.26 TOKYO DOME [Limited Edition] (2011)
TOUR 11-12 VENOMOUS CELL FINALE OMEGA Live At 01.14 YOKOHAMA ARENA [Regular Edition] (2012)
TOUR 11-12 VENOMOUS CELL FINALE OMEGA LIVE AT 01.14 YOKOHAMA ARENA [Limited Edition] (2012)
the GazettE 10th ANNIVERSARY THE DECADE Live At 03.10 MAKUHARI MESSE [Regular Edition] (2013)
the GazettE 10TH ANNIVERSARY THE DECADE LIVE AT 03.10 MAKUHARI MESSE [Limited Edition] (2013)
LIVE TOUR12-13-[DIVISION]FINAL MELT LIVE At 03.10 SAITAMA SUPER ARENA [Regular Edition] (2013)
LIVE TOUR12-13-[DIVISION]FINAL MELT LIVE At 03.10 SAITAMA SUPER ARENA [Limited Edition] (2013)
WORLDTOUR13 Documentary (2014)
LIVE TOUR13-14 [MAGNIFICENT MALFORMED BOX] FINAL CODA LIVE AT 01.11 YOKOHAMA ARENA [Regular Edition] (2014)
LIVE TOUR13-14 [MAGNIFICENT MALFORMED BOX] FINAL CODA LIVE AT 01.11 YOKOHAMA ARENA [Regular Edition] (2014)
Standing Live Tour 14 HERESY LIMITED－ 再 定 義 －Complete Box (2015)
The GazettE LIVE TOUR 15-16 DOGMATIC FINAL -漆黒- LIVE AT 02.28 国立代々木競技場第一体育館(初回生産限定盤) (2016)
The Gazette World Tour 16 Documentary Dogmatic -Trois- (2017)
HALLOWEEN NIGHT 17 THE DARK HORROR SHOW SPOOKY BOX 2 アビス -ABYSS- LUCY -ルーシー- LIVE AT 10.30 AND 10.31 TOYOSU PIT TOKYO (2018)
Diskografia > Dokumentti

the GazettE WORLD TOUR13 DOCUMENTARY (2014)
Diskografia > PVS:t

斑蠡～MADARA～ (2004)
FILM BUG I (2006)
FILM BUG II (2010)
Diskografia > VHS:t

センチメンタルな鬼ごっこ (Sentimental Onigokko, 2002)
センチメンタルビデオ (Sentimental Video, 2002)
視聴覚質  (Shichōkaku shitsu, 2002)
百鬼家行 (Hyakkiyagyō, 2002)
Aiheesta muualla

the GazettEn kotisivut (Arkistoitu – Internet Archive) (englanniksi, japaniksi, koreaksi)
JaME – the GazettE (Arkistoitu – Internet Archive) (englanniksi)
DIS, A Gazette Fansite (Arkistoitu – Internet Archive)
Bahrainin dinaari

| Bahrainin dinaari |
| --- | --- |
 10 dinaarin seteli.
ISO 4217 -koodi:  BHD
Keskuspankki:  Bahrainin keskuspankki
Esitelty:  1965
Käyttäjät:  Bahrain
Jaettava yksikkö:  fils
Bahrainin dinaari (BHD) on Bahrainin rahayksikkö, joka on ollut käytössä vuodesta 1965 lähtien. Tuolloin se otettiin käyttöön korvaamaan alueella aiemmin laajemminkin käytössä olleen Persianlahden rupian. Bahrainin dinaari jakaantuu 1000 filsiin. Yksi euro oli 0,390 dinaaria 23. marraskuuta 2022.
Ensimmäiset setelit ja kolikot laskettiin liikkeelle 7. lokakuuta 1965. Setelien nimellisarvot olivat 10, 5, 1, ½ ja ¼ dinaaria ja kolikkojen arvot 100, 50, 25, 10, 5 ja 1 filsiä. Vuonna 1979 laskettiin liikkeelle toinen sarja, jossa tuli 20 dinaarin seteli ja ¼ dinaarin seteli poistui. Vuonna 1993 laskettiin liikkeelle kolmas sarja, jossa turvaominaisuuksia lisättiin ja 1 filsin kolikko poistettiin. Vuonna 2008 liikkeelle laskettu neljäs sarja sisältää 20, 10, 5, 1 ja ½ dinaarin setelit sekä 100, 50, 25, 10 ja 5 filsin kolikot.
Aiheesta muualla

Kuvia tai muita tiedostoja aiheesta Bahrainin dinaari Wikimedia Commonsissa
Bahrainin seteleitä (saksaksi) (englanniksi)
| Tämänhetkiset BHD-vaihtokurssit |
| --- | --- |
XE.com:sta:: AUD CAD CHF EUR GBP HKD JPY USD
OANDA.com:sta:: AUD CAD CHF EUR GBP HKD JPY USD
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Bahraini dinar
5, 10, 25, 50 ja 100 filsin kolikot etupuolelta.
5, 10, 25, 50 ja 100 filsin kolikot kääntöpuolelta.
Käännös suomeksi
Bismo

| Bismo |
| --- | --- |

 Bismo
 Koordinaatit: 61°53′03″N, 8°16′00″E 
Valtio:  Norja
Lääni:  Innlandet
Kunta:  Skjåk
Pinta-ala:  
 – Maa:  1,2 km²
Väkiluku (2023):  607
 – Väestötiheys:  505,8 as./km²
Infobox OKVirheellinen NIMI-arvo: 
Bismo on taajama Skjåkin kunnassa Innlandetin läänissä Norjassa ja kuntansa hallinnollinen keskus. Taajaman pinta-ala on 1,2 neliökilometriä ja asukasluku 607 vuonna 2023.
Aiheesta muualla

Kuvia tai muita tiedostoja aiheesta Bismo Wikimedia Commonsissa
Australian ralli 1995

|  Australian ralli 1995 |
| --- | --- |
 6. osakilpailu 8 osakilpailusta kaudella 1995. 
Ajankohta:  15.–18. syyskuuta 1995
Pituus:  30 erikoiskoetta, 503,05 km


Palkintokoroke
Voittaja:   Kenneth Eriksson    Staffan Parmander  (Mitsubishi Ralliart)
Toinen:   Colin McRae    Derek Ringer  (555 Subaru WRT)
Kolmas:   Juha Kankkunen    Nicky Grist  (Toyota Castrol Team)
Australian ralli 1995 (viralliselta nimeltään 8. Rally Australia) oli rallin maailmanmestaruussarjan kilpailu kaudella 1995. Kilpailu järjestettiin 15.–18. syyskuuta 1995 Perthissä. Kilpailu oli kauden kolmanneksi viimeinen ja erikoiskokeiden yhteispituus oli 503,05 kilometriä.
Tapahtumia

Carlos Sainz palasi auton rattiin kun edellinen Uuden-Seelannin kilpailu jäi häneltä väliin pyöräilyonnettomuuden vuoksi. Sainz joutui kuitenkin keskeyttämään oksan rikottua auton jäähdyttimen. Kenneth Eriksson kertoi osuneensa samaan oksaan, mutta vältti täpärästi auton rikkoutumisen. Didier Auriol kaatoi autonsa ensimmäisenä päivänä. Mäkinen menetti aikaa jousituksen rikkoutumiseen viimeisellä etapilla. François Delecour suistui puihin ja joutui keskeyttämään.
Tulokset

| Sija | Kuljettaja | Kartanlukija | Auto | Aika | Ero |  |
| --- | --- | --- | --- | --- | --- | --- |
| 1 |  Kenneth Eriksson |  Staffan Parmander | Mitsubishi Lancer Evo III | 4:53.59 | 0.0 |  |
| 2. |  Colin McRae |  Derek Ringer | Subaru Impreza 555 | 4:54.18 | +0.19 |  |
| 3. |  Juha Kankkunen |  Nicky Grist | Toyota Celica GT-Four (ST205) | 4:55.54 | +1.55 |  |
| 4. |  Tommi Mäkinen |  Seppo Harjanne | Mitsubishi Lancer Evo III | 4:57.56 | +3.27 |  |
| 5. |  Armin Schwarz |  Klaus Wicha | Toyota Celica GT-Four (ST205) | 4:58.10 | +4.11 |  |
| 6. |  Bruno Thiry |  Stéphane Prévot | Ford Escort RS Cosworth | 5:10.51 | +16.52 |  |
| 7. |  Yoshio Fujimoto |  Arne Hertz | Toyota Celica GT-Four (ST205) | 5:16.57 | +22.37 |  |
| 8. |  Ed Ordynski |  Mark Stacey | Mitsubishi Lancer Evo III | 5:21.06 | +27.06 |  |
| 9. |  Neal Bates |  Coral Taylor | Toyota Celica GT-Four (ST205) | 5:24.41 | +30.42 |  |
| 10. |  Jorge Recalde |  Martin Christie | Mitsubishi Lancer Evo II | 5:25.58 | +31.54 |  |
Lähde:
Aiheesta muualla

Rally-Maps.com erikoiskokeet kartalla (englanniksi)
Osakilpailut MM-rallikaudella 1995
Monaco
Ruotsi
Portugali
Ranska
Uusi-Seelanti
Australia
Espanja
Iso-Britannia
Rallin maailmanmestaruussarjan Australian rallit
| --- | --- |
1980-luku:   1988  1989 
1990-luku:   1990  1991  1992  1993  1995  1996  1997  1998  1999 
2000-luku:   2000  2001  2002  2003  2004  2005  2006  2009 
2010-luku:   2011  2013  2014  2015  2016  2017  2018  2019
Autohissi

Autohissi
Autohissi eli ajoneuvohissi on hissi, joka on tarkoitettu ajoneuvojen korkeussuuntaiseen kuljettamiseen.
Käyttö

Autohissejä käytetään ajoneuvojen korkeussuuntaiseen kuljettamiseen rakennusten sisällä. Niiden tarkoituksena on kasvattaa pysäköintitaloihin ja -halleihin mahtuvien ajoneuvojen määrää. Jos kiinteistökustannukset ovat korkeat, autohissit voivat vähentää kokonaiskuluja, sillä ilman ajoluiskia tarvitaan vähemmän tilaa saman automäärän pysäköintiin. Samalla periaatteella toimivia ajoneuvonostimia käytetään huoltamoilla ja autokorjaamoilla nostamaan autoja siten, että niiden pohjalle päästään suorittamaan huolto- ja korjaustöitä.
Esimerkkejä

Autohissi sisältyi yhdysvaltalaisen poliitikon ja entisen presidenttiehdokkaan Mitt Romneyn vuoden 2008 rakennussuunnitelmaan, joka koski hänen San Diegon La Jollan rantatalonsa uudelleenrakentamista. Hissillä on tarkoitus kuljettaa autoja kerrosten välillä autotallissa, johon mahtuu neljä ajoneuvoa, joista osa on välitasanteella. Romney sai lopullisen hyväksynnän rakennushankkeelleen lokakuussa 2013, kun hanketta koskenut valitus hylättiin.
Sunny Isles Beachilla, Floridassa sijaitsevassa Porsche Design Tower -pilvenpiirtäjässä on 132 asuntoa ja kolme autohissiä. Rakennuksen suunnittelija käyttää hisseistä nimeä "Dezervators". Autohissit kuljettavat autot ylös kaikkien asuntojen yhteydessä oleville autopaikoille. Hissit ovat kiinni pyöreissä lasirakenteissa ja kääntyvät oikean pysäköintipaikan suuntaan, jolloin asukkaat pystyvät ajamaan suoraan asuntonsa yhteydessä olevalle paikalleen. Rakennus valmistui vuonna 2017.
Elon Muskin omistama The Boring Company rakensi ajoneuvohissin koekappaleen vuonna 2017. Vuonna 2018 yritys sai Kalifornian kaupunginvaltuuston Hawthorelta luvan rakentaa ajoneuvohissin, joka on suunniteltu yhdistämään maanpäällinen autohalli maanalaiseen koetunneliin nimeltään Boring Test Tunnel. Yhtiö aikoo käyttää koetunnelia ja hissiä tutkiakseen ja kehittääkseen maanalaista hyperloop-järjestelmää, jonka tarkoituksena on ratkaista Los Angelesin liikenteen ongelmat.
Aiheesta muualla

Kuvia tai muita tiedostoja aiheesta Autohissi Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Car elevator
Käännös suomeksi
Bisnode Finland

Bisnode Finland Oy on yritys- ja luottotietoyhtiö. Henkilöluottotietojen osalta Suomessa on vain kaksi toimijaa, joista toinen on Suomen Asiakastieto Oy. Yhtiö perustettiin Ruotsissa 1908. Toiminta alkoi Suomessa vuonna 1990 nimellä Soliditet Oy. Vuonna 1993 pohjoismaisen Soliditet-konsernin osti maailman suurin luottotietoalan yritys Dun & Bradstreet.
Bisnode Finland Oy on osa Bisnode-konsernia. Konsernin emoyhtiö on Bisnode AB, joka siirtyi Dun & Bradstreetin hallintaan tammikuussa 2021.  Aikaisempina omistajina olivat Tukholman pörssissä noteerattu pääomasijoittaja Ratos AB (70 %) ja Bonnier AB (30 %). Suomen maajohtajana toimii Juha Airaksinen.
Aiheesta muualla

Luottotietolaki
Bartholinin rauhaset

Bartholinin rauhaset (ympyröity.)
Bartholinin (tai usein Bartholin) rauhaset eli emättimen isot eteisrauhaset sijaitsevat osittain isojen häpyhuulten takana emättimen suuaukon vieressä lantiossa muutaman senttimetrin syvyydessä. Rauhanen on parillinen ja noin senttimetrin kokoinen.  Bartholin rauhasten tiehyet avautuvat pienten häpyhuulten takaosan sisäpinnalle.
Bartholinin rauhasten tehtävänä on erittää  kirkasta limaa naisen kiihottuessa seksuaalisesti. Tämä helpottaa siittimen työntymistä emättimeen sekä suojaa emättimen herkkää limakalvoa hankauksen aiheuttamilta vaurioilta.
Miehillä vastaavat rauhaset sijaitsevat eturauhasen juuressa ja niitä kutsutaan Cowperin rauhasiksi. Bartholinin rauhaset ovat saaneet nimensä löytäjänsä Caspar Bartholin nuoremman (1655–1738) mukaan.
Rauhasia ei tunne normaalisti, mutta ne saattavat paisua voimakkaasti tulehtuessaan.